**เที่ยว 2 เมือง 2 มณฑล เมืองกุ้ยหลิน เมืองกุ้ยหยาง**

**ชมสวนซากุระหมื่นไร่- ทุ่งกุหลาบพันปีรอยลี้-หมู่บ้านแม้วพันหลัง  
 6 วัน 5 คืน เข้าร้านช้อปปิ้ง**



**ข้อดีของโปรแกรมทัวร์บินตรง กุ้ยหลิน เที่ยว 2 มณฑล กวางซี – กุ้ยโจว**

**-ประหยัดทั้งเวลาและค่าใช้จ่าย เข้าร้านช้อปปิ้ง ที่สนับสนุนการท่องเที่ยว 3 ร้าน**

**-เดินทางครั้งเดียวเที่ยวได้ 2 มณฑล**

**-เที่ยวแหล่งท่องเที่ยวใหม่ หมู่บ้านแม้วพันหลัง สวนซากุระหมื่นไร่ สวนกุหลาบพันปี**

**-บินกลางวัน ไม่อดนอนเหมือนเที่ยวบินกลางคืน**

**- เที่ยวราคาประหยัด การท่องเที่ยวร้านค้าช่วยค่าใช้จ่ายในการเดินทาง**

**-ไม่เก็บทิปก่อนเที่ยว เพราะมั่นใจในคุณภาพ**



|  |
| --- |
| **วันแรก ท่าอากาศยานสุวรรณภูมิ – เมืองกุ้ยหลิน** |

**11.00 น.** คณะเดินทางพร้อมกันที่ **ท่าอากาศยานสุวรรณภูมิ** อาคารผู้โดยสารขาออกชั้น 4 ประตูหมายเลข 10  เคาน์เตอร์ เช็คอิน  **สายการบิน THAI VIETJET** เจ้าหน้าที่บริษัทฯ คอยให้การต้อนรับและอำนวยความสะดวกในการเช็คอิน

**14.15 น.** นำท่านเดินทางสู่ **สนามบินเหลี่ยงเจียง เมืองกุ้ยหลิน** โดยสายการบิน **THAI VIETJET** เที่ยวบินที่ **VZ3698** (เที่ยวบินใช้เวลาบินประมาณ 2 ชั่วโมง 40 นาที) บริการน้ำดื่มท่านละ 1 ขวด และท่านสามารถเลือกซื้ออาหารหรือเครื่องดื่มบนเครื่อง ระหว่างเที่ยวบิน

**18.00 น.** เดินทางถึง **สนามเหลี่ยงเจียง เมืองเมืองกุ้ยหลิน** ผ่านพิธีการตรวจคนเข้าเมืองและศุลกากร นำคณะเดินทางสู่ภัตตาคาร

**เย็น รับประทานอาหารค่ำ ณ ภัตตาคาร**

พักที่ **GUILIN VIENNA HOTEL** โรงแรมระดับ 4 ดาวท้องถิ่น หรือเทียบเท่าในเมืองกุ้ยหลิน



|  |
| --- |
| **วันที่สอง เมืองกุ้ยหลิน-รถไฟความเร็วสูงไปเมืองกุ้ยหยาง-สวนซากุระหมื่นไร่ –เมืองกุ้ยหยาง** |

**เช้า รับประทานอาหารเช้า ณ ห้องอาหารของโรงแรม**

หลังอาหารนำท่านเดินทางสู่สถานีรถไฟเมืองกุ้ยหลิน เพื่อเตรียมขึ้นรถไฟเดินทางไปเมืองกุ้ยหยาง

**09.43 น.** นำคณะเดินทางโดยรถไฟความเร็วสูงขบวนที่ G3722 ไปยังเมืองกุ้ยหยาง

**11.36 น.** คณะเดินทางถึงสถานีรถไฟเมืองกุ้ยหยาง นำคณะเดินทางสู่ภัตตาคาร

เมืองกุ้ยหยาง เป็นเมืองเอกของและศูนย์กลางทางการคมนาคม การค้า และการศึกษาของมณฑลกุ้ยโจวทางภาคตะวันตกเฉียงใต้ของจีน เป็นเมืองชายแดนเก่าแก่ที่มีประวัติความเป็นกว่า 2,000 ปี มีประชากรราว 6 ล้านคน เป็นเมืองใหญ่ลำดับที่ 49 ของประเทศจีน

**เที่ยง รับประทานอาหารกลางวัน ณ ภัตตาคาร**



หลังอาหารนำท่านเดินทางสู่ **สวนซากุระหมื่นไร่ 平坝樱花园** (ใช้เวาลเดินทางราว 40 นาที) สวนซากุระที่ใหญ่ที่สุดในแดนมังกร ตั้งอยู่ในระหว่างเมืองกุ้ยหยางและเมืองอันซุ่น บนเนื้อที่กว่า 12,000 หมู่ (ราว 8,000 ไร่) รายล้อมด้วยทะเลสาบ โดยมีอุณหภูมิเฉลี่ย 13 -15 องศาเซลเซียส ที่นี่จึงเหมาะแก่การปลูกพืชไม้ดอกที่ต้องการอุณหภูมิระดับนี้ ในอดีตพื้นที่ตรงนี้เป็นสถานที่ใช้แรงงานของนักโทษในเรือนจำ ภายหลังได้ถูกบุกเบิกและพัฒนาให้กลายเป็นพื้นที่การเกษตร และมีการเพาะปลูกต้นซากุระสายพันธ์ต่าง ๆ กว่า 5 แสนต้น ปัจจุบันสวนเกษตรแห่งนี้ถูกพัฒนาให้กลายเป็นแหล่งท่องเที่ยวสำคัญของเมืองกุ้ยหยาง ที่มีนักท่องเที่ยวมาเยือนกว่า 2 ล้านคนในแต่ละปี เมื่อเสร็จจากการเที่ยวชมสวนซากุระ นำท่านเดินทางโดยรถบัสกลับสู่เมืองกุ้ยหยาง

หมายเหตุ การเบ่งบานของดอกซากุระจะมีขึ้นช่วงต้นเดือนมีนาคม – ต้นเดือนพฤษภาคมทุกปี แต่การเบ่งบานและร่วงโรยของดอกซากุระขึ้นอยู่กับอุณหภูมิและสภาพอากาศในแต่ละปี กรณีที่ดอกซากุระบานช้าหรือโรยเร็วกว่าปกติ ทางบริษัทฯ ขอสงวนสิทธิ์ในการจัดรายการอื่นทดแทน

**เย็น รับประทานอาหารกลางวัน ณ ภัตตาคาร**

พักที่ **VIENNA HOTEL** ระดับ 4 ดาวท้องถิ่นหรือเทียบเท่าใน เมืองกุ้ยหยาง



**วันที่สาม เมืองกุ้ยหยาง–หมู่บ้านแม้วพันเรือน- เมืองข่ายหลี่**

**เช้า รับประทานอาหารเช้า ณ ห้องอาหารของโรงแรม**

หลังอาหารนำคณะเดินทางสู่ **หมู่บ้านแม้งพันเรือนซีเจียง 西江千户苗寨** (ใช้เวลาเดินทางโดยรถบัสราว 3 ชั่วโมงเศษ) **ชมการแสดงอันเป็นเอกลักษณ์ของชนเผ่าแม้ว** ที่ถ่ายทอดเรื่องราวจากอดีตสู่ปัจจุบัน และสะท้อนขนบธรรมเนียมและวัฒนธรรมของชนเผ่า ณ ลานเวทีกลางแจ้งของ หมายเหตุ การแสดงนี้เป็นการแสดงกลางแจ้ง ทางอุทยานอาจแจ้งงดเปิดการแสดง หากสภาพอากาศไม่เอื้อต่อการแสดง ทางทัวร์ขอสงวนสิทธิ์ที่จะไม่จัดการแสดงอื่นเพื่อทดแทน



**เที่ยง รับประทานอาหารกลางวัน ณ ภัตตาคาร**

หลังอาหารนำท่านเที่ยวชมชุมชนชนเผ่าแม้ว (ม้ง) ซึ่งเก่าแก่และใหญ่ที่สุดในโลกและในประเทศจีนด้วย คำว่าหมู่บ้านนั้นดูจะเล็กเกินไปสำหรับที่นี้ เพราะชุมชนแห่งนี้เปรียบเสมือนเมือง ๆ หนึ่งเลยทีเดียว ชุมชมแห่งนี้มีประวัติความเป็นมายาวนานกว่าพันปี ชาวบ้านในชุมชนเป็นชนเผ่าแม้วที่ทำการเพาะปลูกเลี้ยงชีพ นำท่านเที่ยวชมบ้านชนเผ่าแม้งที่มักจะสร้างเป็นบ้านโครงสร้างไม้แบบยกพื้นที่ เรียงรายตามแนวลาดของเชิงเขาอย่างสวยงาม นำท่านนั่งรถกอล์ฟขึ้นสู่จุดชมวิวบนยอดเขาเพื่อชมทัศนียภาพโดยรอบของชุมชน ให้ท่านมีเวลาอิสระเพื่อเดินชมและถ่ายรูปกับมุมสวย ๆ และเช็คอินกับจุดเช็คอินไฮไลท์ต่าง ๆในชุมชน หรือเดินชมสินค้าและอาหารพื้นเมืองที่มีวางจำหน่ายในร้านค้าที่มีมากมายในชุมชน......

**เย็น รับประทานอาหารค่ำ ณ ภัตตาคาร**

หลังอาหารนำท่านเดินทางสู่โรงแรมที่พักในเมืองข่ายหลี่

พักที่ **KAILI HEXIE HOTEL** ระดับ 4 ดาวท้องถิ่น หรือเทียบเท่าเมืองข่ายหลี่



**วันที่สี่ เมืองข่ายหลี่ –อุทยานทุ่งกุหลาบพันปีร้อยลี้-เมืองปี้เจี๋ย**

**เช้า รับประทานอาหารเช้า ณ ห้องอาหารของโรงแรม**

หลังอาหารนำคณะเดินทางสู่ อุทยานทุ่งดอกตู้เจียน หรือทุ่งกุหลาบพันปี **百里杜鹃花园** โดยใช้เวาลเดินทางประมาณ 4 ชั่วโมง ระหว่างเดินทางให้ท่านพักผ่อนตามอัธยาศัย หรือชื่นชมความสวยงามของขุนเขาและธรรมชาติของที่รายสูงหยุนกุ้ย...

**เที่ยง รับประทานอาหารกลางวัน ณ ภัตตาคาร**



หลังอาหารนำท่านเที่ยวชมความสวยงามและอลังการของ **อุทยานทุ่งดอกตู้เจียน หรือทุ่งกุหลาบพันปีร้อยลี้ 百里杜鹃花园** อุทยานตั้งอยู่ในอำเภอต้าฟางเมืองปี่เจี๋ย ทางทิศตะวันตกเฉียงเหนือของมณฑลกุ้ยโจว มีเนือที่รวม 129 ตารางกิโลเมตร ดอกตู้เจียนหรือดอกกุหลาบพันปี เป็นไม้พุ่มที่จะออกดอกในช่วงฤดูใบไม้ผลิ (กลางเดือนมีนาคม – ต้นพฤษภาคม) เป็นทุ่ง(สวน)ดอกไม้ธรรมชาติขนาดใหญ่ด้วยความกว้าง 1-3 กิโลเมตร และยาวถึง 50 กิโลเมตร อันเป็นที่มาของคำว่า ทุ่งดอกตู้เจียนร้อบลี้ อันเป็นชื่อที่ชาวบ้านเรียกกันติดปาก อีกทั้งได้รับการขนานามว่าเป็น ทุ่งดอกไม้ธรรมชาติที่ใหญ่ที่สุดในโลก และแถบสีบนผืนโลกอีกด้วย นำคณะนั่งรถของอุทยานเพื่อเที่ยวชมและแวะถ่ายรูปตามจุดไฮไลท์ต่าง ๆ ในอุทยาน ชมกุหลาบพันปีที่มีสีสันหลากหลายกว่า 40 สายพันธุ์

เมื่อเสร็จจากการเที่ยวชม อุทยานฯ นำท่านเดินทางสู่เมืองปี้เจี๋ย ( ใช้เวลาเดินทางราว 1 ชั่วโมง)

**เย็น รับประทานอาหารค่ำ ณ ร้านอาหาร**

พักที่ **BIJIE HOTEL** ระดับ 4 ดาวท้องถิ่น หรือเทียบเท่าเมืองปี้เจี๋ย





**วันที่ห้า เมืองปี้เจี๋ย –นั่งรถไฟความเร็วสูงกลับเมืองกุ้ยหลิน-เขางวงช้าง – เจดีย์เงิน เจดีย์ทอง – ถนนคนเดิน**

**เช้า รับประทานอาหารเช้า ณ ห้องอาหารของโรงแรม**

หลังอาหารเดินทางสู่ สถานีรถไฟควาเร็วสูงเมืองปี้เจี๋ย เพื่อเตรียมเดินทางโดยรถไฟสู่เมืองกุ้ยหลิน

**10.22 น.** นำคณะเดินทางโดยรถไฟความเร็วสูงขบวนที่ G3707 ไปยังเมืองกุ้ยหลิน

**13.30 น.** คณะเดินทางถึงสถานีรถไฟเมืองกุ้ยหลิน นำคณะเดินทางสู่ภัตตาคาร

**บ่าย รับประทานอาหารกลางวัน ณ ร้านอาหาร**

หลังอาหารนำท่านแวะ **ศูนย์แพทย์แผนจีน** ที่นี่มีผู้เชี่ยวชาญด้านสุขภาพและสมุนไพรจีนแนะแนวรักษาสุขภาพ และมีบริการตรวจสุขภาพโดยแพทย์แผนจีน มีจำหน่ายยาสมุนไพรจีนทั้งแผนโบราณและแผนปัจจุบัน.......

นำท่านเที่ยวชม **เขางวงช้าง 象鼻山**  ภูเขาหินรูปร่างคล้ายช้างที่ยืนอยู่กลางแม่น้ำ ให้ท่านถ่ายรูปคู่กับช้างน้อยกลางแม่น้ำที่กลายเป็นสัญลักษณ์ที่โดดเด่นของเมืองกุ้ยหลิน ท่ามกลางทิวทัศน์ของสายน้ำหลีเจียงที่ไหลผ่านกลางเมืองกุ้ยหลิน เสมือนสายโลหิตที่หล่อเลี้ยงเมืองกุ้ยหลิน...

นำท่านเที่ยวชม **เจดีย์เงิน เจดีย์ทอง 金银双塔** แลนด์มาร์คที่โดดเด่นและขึ้นชื่อของเมืองกุ้ยหลิน เจดีย์เงิน เจดีย์ทองเป็นเจดีย์คู่ที่ถูกสร้างขึ้นกลางน้ำ ได้รับการขนานนามว่าเป็นเจดีย์สุริยัน และเจดีย์จันทรา โดยเจดีย์สุริยันเป็นเจดีย์ทองสัมฤทธิ์ ที่สูงที่สุดในโลกด้วยความสูงถึง 42 เมตร ทำด้วยทองสัมฤทธ์กว่า 600 ตัน ส่วนเจดีย์เงินนั้นทำด้วยหินแกรนิตและตกแต่งด้วยแผ่นกระเบื้อง จุดนี้เป็นจุดที่ต้องแวะสำหรับผู้ที่มาเยือนเมืองกุ้ยหลินทุกคนและได้กลายเป็นจุดเช็คอินยอดนิยมในปัจจุบัน.....

จากนั้นนำท่านเดินทางเข้าที่พัก

นำท่านชม **ตึกเซียวเหยา** **逍遥楼** ตึกสูงตระหง่านที่ให้กลิ่นอายความเก่าแก่ ตั้งอยู่ริมแม่น้ำหลีเจียง ภายในตึกมีการจัด แสดงเรื่องราวทางประวัติศาสตร์ต่างๆ หากขึ้นไปชั้นสองของตึกแล้วมองลงมาจะเห็นทิวทัศน์ของเทือกเขาและ แม่น้าพาดผ่าน สวยงามจับใจ พอตกกลางคืนที่นี่จะเปิดไฟสวยงามอลังการให้นักท่องเที่ยวได้ชื่นชมบรรยากาศยามเย็น จากนั้นให้อิสระท่านช้อปปิ้ง **ถนนคนเดินตงซีเซี่ยง** **东西巷** หรือตลาดร้อยปีเป็นศูนย์รวมสินค้าและอาหารพื้นเมืองที่แสดงถึงเอกลักษณ์ของชาวกุ้ยหลินซึ่งมีการผสมผสานระหว่างอดีตและปัจจุบันได้อย่างลงตัวซึ่งเป็นย่านสินค้าราคาถูกที่มีชื่ออีกย่านหนึ่งของกุ้ยหลิน ให้ท่านอิสระช้อปปิ้งตามอัธยาศัย

**เย็น อิสระอาหารมื้อเย็น เพื่อความสะดวกในการเดินเล่น ช้อปปิ้งและลิ้มลองอาหารพื้นเมืองย่านถนนคนเดิน**

พักที่ **GUILIN VIENNA HOTEL** โรงแรมระดับ 4 ดาวท้องถิ่น หรือเทียบเท่าในเมืองกุ้ยหลิน



**วันที่หก เมืองกุ้ยหลิน-ถ้ำขลุ่ยอ้อ - ศูนย์จำหน่ายผลิตภัณฑ์หยก-ศูนย์จำหน่ายผลิตภัณฑ์ผ้าไหม -กรุงเทพฯ**

**เช้า** **รับประทานอาหารเช้า ณ ภัตตาคารในโรงแรม**   
หลังอาหารนำท่านเที่ยวชม **ถ้ำขลุ่ยอ้อ 芦笛岩** มาจากของต้นอ้อที่ขึ้นอยู่ด้านหน้าถ้ำเป็นจำนวนมาและในอดีตนิยมเอาต้นอ้อมา ทำขลุ่ย จึงป็นที่มาของชื่อ “ถ้ำขลุ่ยอ้อ” ภายในมีหินงอกหินย้อยงดงามตลอดทาง มีภาพเขียนสีโบราณสมัยราชวงศ์ถัง มีการทำทางเดินและประดับประดาไฟภายในถ้ำ เพื่อให้สามารถชมความงามของหินงอกหินย้อยภายในถ้ำ หินงอกหินย้อยภายในถ้ำแห่งนี้มีชื่อเรียกแตกต่างกันไปตามที่คนในท้องถิ่นตั้งไว้ตามรูปร่างอันวิจิตรตระการตา อาทิ วังแก้วแห่งราชามังกร ที่คล้ายกับเมืองกุ้ยหลินบริเวณแม่น้ำหลีเจียงและหินงอกหินย้อยรูปร่างแปลกๆ อีกมากมายตามแต่จินตนาการ และที่เป็นไฮไลท์ที่สุดของถ้ำขลุ่ยอ้อก็คือ **วังบาดาล**  ที่เป็นวังน้ำมีหินงอกหินย้อย ทอดเงาตกสะท้อนลงในวังน้ำ ภายใต้แสงไฟสีน้ำเงินที่ส่องประดับ ท่ามกลางโถงถ้ำขนาดใหญ่ ดูแล้ววิจิตรงามดายิ่งนัก ส่วนช่วงสุดท้ายของถ้ำขลุ่ยอ้อก็ถือว่าน่าสนใจยิ่ง เพราะมีกินรูปคล้ายสิงโตตั้งตระหง่านคอยส่งแขกผู้มาเยือน.....

นำท่าน แวะชม **ศูนย์จำหน่ายหยก** หนึ่งในสินค้าขึ้นชื่อของจีนตั้งแต่อดีตจนกระทั่งปัจจุบัน โดยคนจีนมีความเชื่อว่าหยกเป็นเครื่องนำโชคลาภ บารมีและอำนาจ เครื่องประดับติดตัวที่ทำจากหยกจึงเป็นที่นิยมสำหรับชาวจีนมาตั้งแต่อดีตกระทั้งปัจจุบัน.....

**เที่ยง รับประทานอาหารกลางวัน ณ ภัตตาคาร**

หลังอาหารนำท่านแวะชม **ศูนย์จำหน่ายผลิตภัณฑ์ผ้าไหม** สินค้าขึ้นชื่อที่มีมาช้านานหลายพันปี และเป็นสินค้าส่งออกที่ทำรายได้มหาศาลแก่ประเทศจีนทั้งในอดีตและปัจจุบัน จนมีเส้นทางสายไหมอันเป็นเส้นทางลำเลียงขนส่งสินค้าโดยเฉพาะผ้าไหมไปขายยังทวีปยุโรป ชมการสาธิตการทอไหม และสาธิตคุณสมบัติของผลิตภัณฑ์ผ้าไหม อาทิ ผ้าห่ม และชุดผ้าปูที่นอน ผ้าพันคอ เสื้อผ้าไหม ฯลฯ

**16.00 น.** นำท่านเดินทางสู่สนามบินกุ้ยหลิน และทำการเช็คอินก่อนขึ้นเครื่อง

**19.00 น.** เหิรฟ้ากลับสู่ **กรุงเทพฯ โดยสายการบิน VIETJET AIR** **เที่ยวบินที่ VZ3699** (เที่ยวบินใช้เวลาบินประมาณ 2 ชั่วโมง 40 นาที) บริการน้ำดื่มท่านละ 1 ขวด และท่านสามารถเลือกซื้ออาหารหรือเครื่องดื่มบนเครื่องระหว่างเที่ยวบิน

**20.50 น.** เดินทางกลับถึง **ท่าอากาศยานสุวรรณภูมิ กรุงเทพฯ** โดยสวัสดิภาพ พร้อมความประทับใจ

|  |  |  |  |
| --- | --- | --- | --- |
| **อัตราค่าบริการ** | | | |
| **วันเดินทาง 2567** | **ราคาทัวร์/ท่าน** | **ราคาทัวร์เด็ก/ท่าน** | **ราคา** |
| **พักห้องละ 2-3 ท่าน** | **(อายุไม่เกิน 12 ปี)** | **ห้องพักเดี่ยว** |
| **9 - 14 มีนาคม** | **22,900.-** | **23,900.-** | **5,000** |
| **23 - 28 มีนาคม** | **22,900.-** | **23,900.-** | **5,000** |
| **6 - 11 เมษายน \*สงกรานต์** | **26,900.-** | **26,900.-** | **5,000** |
| **13 - 18 เมษายน \*สงกรานต์** | **28,900.-** | **28,900.-** | **5,000** |
| **27 เมษา – 2 พฤษภาคม** | **23,900.-** | **24,900.-** | **5,000** |

**อัตรานี้รวม**

1. ค่าตั๋วเครื่องบินไป-กลับ ชั้นประหยัด และ ค่าภาษีสนามบิน และน้ำหนักกระเป๋าโหลดใต้ท้องเครื่องท่านละ 20 กิโลกรัม

2. ค่าโรงแรมที่พักตามรายการที่ระบุ ( ห้องพักได้ 2 ท่าน ในกรณีที่เดินทางด้วยกัน 3 ท่าน ทางโรงแรมจัดห้องพักให้ท่านแบบ 2 เตียงและมีเตียงเสริมให้ท่าน 1 เตียง )

3. ค่าเข้าชมสถานที่ต่างๆ ตามที่รายการทัวร์ระบุ

4. ค่าอาหารและเครื่องดื่มตามที่รายการทัวร์ระบุ

5. ค่ารถรับส่งระหว่างนำเที่ยวตามที่รายการระบุ

7. ค่าประกันอุบัติเหตุคุ้มครองในระหว่างการเดินทาง คุ้มครองในวงเงินท่านละ 1,000,000 บาท ค่า รักษาพยาบาลกรณีเกิดอุบัติเหตุวงเงินท่านละ 500,000 บาท ตามเงื่อนไขของกรมธรรม์

**อัตรานี้ไม่รวม**

1. ค่าน้ำหนักกระเป๋าเฉพาะส่วนที่เกินจาก 20 กิโลกรัมตามที่สายการบินกำหนด

2. ค่าธรรมเนียมในการทำหนังสือเดินทาง

3. ค่าใช้จ่ายส่วนตัวนอกเหนือจากที่รายการทัวร์ระบุ เช่น ค่าอาหารและเครื่องดื่มที่สั่งเพิ่มเอง, ค่าโทรศัพท์, ค่าเช่าพอกเก็ตไวไฟ ฯลฯ

4. ค่าทำใบอนุญาตที่กลับเข้าประเทศของคนต่างชาติหรือคนต่างด้าว

5. ค่าภาษีมูลค่าเพิ่ม 7% และค่าภาษีบริการหัก ณ ที่จ่าย 3% (กรณีต้องการใบกำกับภาษี)

**6. ค่าวีซ่าท่องเทียวแบบหมู่คณะ 1,200 บาทต่อหนึ่งผู้เดินทาง**

**7. ค่าทิปไกด์ คนขับรถ หัวหน้าทัวร์ 1,600 บาทต่อหนึ่งผู้เดินทาง**

\*\* วีซ่าแบบหมู่คณะ ต้องไป-กลับพร้อมกรุ๊ป หากยกเลิกเดินทาง วีซ่าจะถูกยกเลิกทันที ไม่สามารถนำไปใช้กับการเดินทางครั้งอื่นๆได้ กรณียกเลิกเดินทาง ไม่สามารถคืนเงินค่าวีซ่าได้ทุกกรณี กรณีลูกค้ามีวีซ่าจีนแล้ว กรุณาแจ้งให้ทราบล่วงหน้า

**เงื่อนไขการจอง และยกเลิกทัวร์**

1. แจ้งจำนวนผู้เดินทาง พร้อมชำระเงินมัดจำงวดแรก **ท่านละ 10,000.- บาท** ขึ้นอยู่กับโปรแกรมทัวร์ที่ท่านเลือกจอง หากท่านยกเลิกหลังการชำระค่ามัดจำแล้ว ทางบริษัทฯ ไม่สามารถคืนค่ามัดจำให้ท่านในทุกกรณี แต่ท่านสามารถหาผู้เดินทางใหม่มาใช้สิทธิ์แทนได้ โดยไม่ต้องเสียค่าใช้จ่ายใด ๆ

2. ชำระค่าทัวร์ส่วนที่เหลือ ก่อนการเดินทาง 20 วัน หากท่านยกเลิกหลังการชำระค่าทัวร์ทั้งหมดแล้ว ทางบริษัทฯ ไม่สามารถคืนค่าทัวร์ทั้งหมด หรือบางส่วนให้ท่านในทุกกรณี แต่ท่านสามารถหาผู้เดินทางใหม่มาใช้สิทธิ์แทนได้ โดยเสียค่าใช้จ่ายบางส่วนเพิ่ม เช่น ค่าวีซ่าสำหรับผู้ที่มาแทนท่าน และค่าเปลี่ยนชื่อที่ต้องจ่ายให้กับสาการบิน

3. เมื่อท่านเลือกวันเดินทาง และได้วางเงินมัดจำ หรือค่าทัวร์ทั้งหมดแล้ว ท่านไม่สามรถเลื่อนการเดินทางได้ หรือเปลี่ยนโปรแกรมทัวร์ได้ การเลื่อนหรือเปลี่ยนโปรแกรมทัวร์เท่ากับการยกเลิกทัวร์ ซึ่งทางบริษัทฯ จะไม่สามารถคืนเงินค่าทัวร์ หรือเงินมัดจำทัวร์ให้ท่านได้

**หมายเหตุ**

1. บริษัทฯ มีสิทธิ์ที่จะเปลี่ยนแปลงรายละเอียดบางประการในทัวร์นี้ เมื่อเกิดเหตุสุดวิสัยจนไม่อาจแก้ไขได้

2. บริษัทฯ ไม่รับผิดชอบค่าเสียหายในเหตุการณ์ที่เกิดจากสายการบิน ภัยธรรมชาติ ปฏิวัติและอื่นๆ ที่อยู่นอกเหนือการควบคุมของทางบริษัทฯ หรือค่าใช้จ่ายเพิ่มเติมที่เกิดขึ้นทางตรงหรือทางอ้อม เช่น การเจ็บป่วย, การถูกทำร้าย, การสูญหาย, ความล่าช้า หรือจากอุบัติเหตุต่างๆ

3. หากท่านถอนตัวก่อนรายการท่องเที่ยวจะสิ้นสุดลง ทางบริษัทฯ จะถือว่าท่านสละสิทธิ์และจะไม่คืนเงินค่าบริการที่ท่านได้ชำระไว้แล้วไม่ว่ากรณีใดๆ ทั้งสิ้น

4. บริษัทฯ จะไม่รับผิดชอบต่อการห้ามออกนอกประเทศ หรือ ห้ามเข้าประเทศ อันเนื่องมาจากมีสิ่งผิดกฎหมาย หรือเอกสารเดินทางไม่ถูกต้อง หรือ การถูกปฏิเสธในกรณีอื่นๆ

5. รายการทัวร์นี้เป็นเพียงข้อเสนอที่ต้องได้รับการยืนยันจากบริษัทฯ อีกครั้งหนึ่ง หลังจากได้รับการยืนยันที่นั่งจากสายการบิน และโรงแรมที่พักในต่างประเทศเป็นที่เรียบร้อย แต่อย่างไรก็ตามรายการนี้อาจเปลี่ยนแปลงได้ตามความเหมาะสม

6. มัคคุเทศก์ พนักงาน และตัวแทนของบริษัทฯ ไม่มีสิทธิ์ในการให้คำสัญญาใดๆ ทั้งสิ้นแทนบริษัทฯ นอกจากมีเอกสารลงนามโดยผู้มีอำนาจของบริษัทฯ กำกับเท่านั้น

7. หากไม่สามารถไปเที่ยวในสถานที่ที่ระบุในโปรแกรมได้ อันเนื่องมาจากธรรมชาติ ความล่าช้า และความผิดพลาดจากทางสายการบิน บริษัทฯ จะไม่มีการคืนเงินใดๆ ทั้งสิ้น แต่ทั้งนี้ทางบริษัทฯจะจัดหาสถานที่ท่องเที่ยวอื่นๆมาทดแทน โดยขอสงวนสิทธิ์การจัดหานี้โดยไม่แจ้งให้ทราบล่วงหน้า 8. เมื่อท่านออกเดินทางไปกับคณะแล้ว ท่านงดการใช้บริการรายการใดรายการหนึ่ง หรือไม่เดินทางพร้อมคณะถือว่าท่านสละสิทธิ์ ไม่อาจเรียกร้องค่าบริการ และเงินมัดจำคืน ไม่ว่ากรณีใดๆ ทั้งสิ้น

9. ในกรณีที่ลูกค้าต้องซื้อตั๋วโดยสารรถทัวร์ หรือเครื่องบินภายในประเทศล่วงหน้า กรุณาติดต่อเจ้าหน้าที่ของบริษัท ฯ พร้อมขอคำยืนยันว่ากรุ๊ปสามารถออกเดินทางได้หรือไม่ มิเช่นนั้นทางบริษัทฯ จะไม่รับผิดชอบค่าใช้จ่ายใดๆ ทั้งสิ้น

**เอกสารที่ใช้ในการยื่นขอวีซ่าเข้าจีนแบบหมู่คณะ**

1. หนังสือเดินทางตัวจริงที่มีอายุของหนังสือเดินทางไม่น้อยกว่า 6 เดือน โดยนับจากวันเดินทาง และมีสภาพสมบูรณ์ไม่ชำรุด

2. ในกรณีที่ใช้สำเนาหนังสือเดินทางแทนตัวจริงโดยการส่งแฟ็กซ์ ส่งอีเมล์ หรือส่งทางไลน์ ทางบริษัทฯ ไม่สามารถการันตีได้ว่าข้อมูลที่ได้รับจากท่านนั้นมีความชัดเจนถูกต้องหรือไม่ และทางบริษัทฯ จะ**ไม่รับผิดชอบต่อความเสียหายที่เกิดขึ้น**ในกรณีที่ข้อมูลที่ได้รับไม่ตรงกับข้อมูลในหนังสือเดินทางจริงของท่าน

3. การยื่นวีซ่าจีนแบบหมู่คณะ ท่านต้องเข้าและออกจากประเทศจีนตามกำหนดเวลาโดยพร้อมเพียงกัน กรณีที่ท่านไม่สามารถเข้าและออกจากประเทศจีนตามเวลาที่กำหนด **ท่านจะต้องยื่นวีซ่าเดี่ยวเท่านั้น**

4. วีซ่าแบบหมู่คณะจะใช้ได้สำหรับหนังสือเดินทางไทยเท่านั้น ( สำหรับผู้ที่ถือหนังสือเดินทางต่างชาติต้องขอยื่นวีซ่าที่สถานฑูตจีนหรือหน่วยงานตัวแทนที่ได้รับการมอบหมายจากสถานฑูตจีนเท่านั้น )

5. สำหรับผู้ที่ถือหนังสือเดินทางต่างด้าว จะต้องทำเรื่องแจ้ง เข้า-ออก หรือ Re-Entry ด้วยตนเองเท่านั้นก่อนการส่งเอกสารยื่นวีซ่า

6. กรณีหนังสือเดินทางคนต่างชาติ บริษัทฯ ไม่สามารถยื่นวีซ่าจีนแทนผู้เดินทางต่างชาติทุกสัญชาติ และหนังสือเดินทางต่างด้าว (เล่มเหลือง) ได้ เนื่องจากผู้เดินทางจะต้องไปแสดงตนที่สถานทูตจีน

7. ผู้ที่ประสงค์จะใช้หนังสือเดินทางราชการ หรือ ใช้บัตร APEC ในการเดินทางและยกเว้นการทำวีซ่าท่านจะต้องรับผิดชอบในการอนุญาตให้เข้า-ออกเมืองด้วยตนเอง เนื่องจากบริษัททัวร์ฯ ไม่ทราบกฎกติกา การยกเว้นวีซ่าในรายละเอียด / ผู้ใช้บัตร APEC กรุณาดูแลบัตรของท่านเป็นอย่างดี หากท่านทำบัตรหายในระหว่างเดินทาง ท่านอาจต้องตกค้างอยู่ประเทศจีนอย่างน้อย 2 อาทิตย์

**หนังสือเดินทางที่ไม่สามารถใช้เดินทางได้**

- หนังสือเดินทางที่มีอายุเหลือไม่ถึง 6 เดือน หมายถึงหนังสือเดินทางที่ใกล้จะหมดอายุ หากนับจากวันที่ต้องใช้เดินทางจนถึงวันหมดอายุ ถ้าน้อยกว่า 6 เดือนถือว่าใช้เดินทางไม่ได้ ท่านต้องไปทำเล่มใหม่ทันที

- หนังสือเดินทางที่ชำรุด หมายถึงหนังสือเดินทางที่มีส่วนใดส่วนหนึ่งขาดหายหรือชำรุด เช่น หน้าแรกที่มีรูปและรายละเอียดของผู้เดินทางมีรอยฉีกขาด หรือขูดขีด หรือมีการแต้มสีหรือหมึกจนทำให้ไม่สามารถมองเห็นรายละเอียดได้ครบถ้วน หน้าในเล่มหนังสือเดินทางขาดหายทั้งหน้า หรือบางส่วน ใช้กาวติดหน้าใดหน้าหนึ่งในเล่มจนไม่สามารถเปิดดูรายละเอียดได้ ล้วนถือว่าเป็นหนังสือเดินทางชำรุดที่ไม่สามารถใช้เดินทางได้

**หมายเหตุ** เพื่อหลีกเลี่ยงข้อผิดพลาดในเรื่องเอกสารการเดินทาง ซึ่งอาจส่งผลให้ผู้เดินทางไม่สามารถเดินทางตามกำหนดได้ กรุณาส่งหนังสือเดินทางเล่มจริงของผู้เดินทางมาให้บริษัทฯ ตรวจสอบและจัดเตรียมแบบฟอร์มเข้า ออกประเทศให้เรียบร้อย โดยเจ้าหน้าที่จะคืนหนังสือเดินทางให้ท่านที่สนามบินในวันเดินทาง สำหรับท่านผู้เดินทางที่ถือหนังสือเดินทางติดตัวไปสนามบินในวันเดินทาง กรุณาตรวจเช็คอีกครั้งก่อนเดินทางไปสนามบิน ว่าไม่หยิบผิดเล่ม หนังสือเดินทางต้องไม่หมดอายุ และไม่ชำรุด บริษัทฯ จะไม่รับผิดชอบใด ๆ หากหนังสือเดินทางของท่านมีปัญหาดังกล่าวจนทำให้ท่านไม่สามารถเดินทางได้